Klimastreikende ungdom: – Vi vil ha en framtid Væpnet med plakater og slagord samlet tusenvis av streikende skoleungdommer seg foran Stortinget fredag med krav om klimahandling – nå! – Hvis jorda blir en søppelsekk, hva er plan B, ropte tusenvis av elever som hadde trosset advarsler om ugyldig fravær og møtt opp foran Stortinget for å gi klar beskjed til politikerne om tydeligere klimahandling og utslippskutt.